Source: http://politeia.org.ro/stiri-revista-presei/revista-presei-1-noiembrie-despre-minunile-lui-ponta-si-inteligenta-lui-antonescu/20635/
Timestamp: 2018-02-26 01:10:17+00:00

Document:
Revista Presei –1 noiembrie / Despre minunile lui Ponta şi inteligenţa lui Antonescu! | PoliteiaWorld
Home » Stiri / Revista Presei	» Revista Presei –1 noiembrie / Despre minunile lui Ponta şi inteligenţa lui Antonescu!
Revista Presei –1 noiembrie / Despre minunile lui Ponta şi inteligenţa lui Antonescu!
01/11/2013 Autor theophyle Categorii: Stiri / Revista Presei
Bună dimineata intr-o zi de vineri. Vremea va fi în general frumoasă şi mai caldă pentru prima zi de noiembrie, cu precădere la deal şi la munte. Cerul va fi variabil, temporar acoperit în zonele joase, unde local se va semnala ceaţă şi izolat vor fi ploi slabe sau burniţe, mai ales dimineaţa şi în cursul nopţii. Vântul va sufla slab şi moderat. Temperaturile maxime vor fi cuprinse între 13 şi 21 de grade, iar cele minime se vor situa, în general, între 2 şi 10 grade.
În Bucureşti, cerul va avea înnorări şi mai ales noaptea, va fi ceaţă. Vântul va sufla slab până la moderat. Temperatura maximă se va situa în jurul valorii de 15 grade, iar cea minimă va fi de 8…9 grade.
Curs valutar BNR valabil azi: 1 EURO = 4. 4306 RON; 1 USD = 3. 2441 RON; 1 EURO = 1. 3657 USD; Francul elvetian 35922 RON. Gramul de aur 139.0025 RON.
Premierul Ponta şi vicepremierul Chiţoiu se contrazic pe banii europeni. Premierul Victor Ponta a anunţat că nu s-a redus partea de cofinanţare pentru proiectele europene, după rectificarea bugetară. În schimb, vicepremierul Daniel Chiţoiu afirma contrariul. A doua rectificare bugetară aprobată de Guvern în acest an a fost negativă. Încercând să justifice tăierile financiare, premierul Victor Ponta şi ministrul Finanţelor, Daniel Chiţoiu, au oferit explicaţii care se bat cap în cap. „La toate ministerele cu rectificare negativă s-au redus sumele pentru cofinanţarea proiectelor europene“, a afirmat Daniel Chiţoiu, înaintea şedinţei de Guvern de miercuri. Însă, în timpul şedinţei de Guvern, premierul Victor Ponta a anunţat răspicat că nu s-a atins de bugetul pentru proiectele finanţate în parteneriat, atât din bani europeni, cât şi din bani de la bugetul naţional. „Toată lumea mă întreabă unde am alocat bani pentru investiţii. Cele mai bune investiţii sunt cele din fonduri europene, cele mai bune, cele mai sigure, cel mai bine gândite. Şi faptul că am dat şi punem în continuare toţi banii necesari pentru cofinanţări – şi am adus în ţară peste două miliarde de euro, bani nerambursabili – este cel mai important lucru pe care trebuia să-l facă un guvern al României până la urmă. În rest, prin rectificare asigurăm toţi banii de salarii, cheltuielile de salarii şi de funcţionare ale tuturor instituţiilor ţării“, a spus Ponta. Integral in Adevarul.
USL s-a rupt în Ilfov. Președintele CJ se plânge că nu poate pune în aplicare proiectele. USL s-a rupt în judeţul Ilfov, acolo unde PSD a creat majoritatea cu ajutorul consilierilor de la PPDD şi cu o parte dintre consilierii de la PDL, după cum a anunțat chiar preşedintele Consiliului Judeţean, liberalul Marian Petrache. Acesta a declarat în exclusivitate pentru postul nostru de televiziune că îl deranjează să facă majoritate în consiliu cu PDL și PP-DD, când vine vorba de proiecte importante care nu trebuie date la o parte. „Faptul că nu mai funcționează USL mă deranjează mai puțin, înțeleg orice joc politic, mă deranjează că nu putem pune în aplicare proiecte care să vizeze întreg județul. Mă refer la proiectul de alimantare cu apă și canalizare, la cel al clusterului de la Măgurele. Nu înțeleg de ce nu se pun în aplicare proiectele. Este a treia oara când la CJ reiau votul pentru mărirea capitalului la societatea pentru apă și canal care e în faliment și dacă cere cineva intrarea ei în insolvență va trebui să dăm înapoi și banii pe care i-am accesat. Al doilea proiect la care țin foarte mult este afilierea noastră la înființarea clusterului de la Măgurele. Consilierii PSD, o parte din PD și PP-DD au votat împotriva”, a declarat Marian Petrache. B1Tv
Ministrul Fondurilor Europene: România trebuie să plătească CE peste un miliard de euro, pentru deficienţe în sistem. Ministrul Fondurilor Europene, Eugen Teodorovici, a declarat, joi, la Mediaş, că “România va trebui să plătească CE, pentru deficienţe în sistem, peste un miliard de euro”, datorie preluată la bugetul de stat şi care intră, automat, la deficit în raportul FMI.“România va trebui să plătească Comisiei Europene, pentru deficienţe în sistem din 2009-2011, peste un miliard de euro. E o sumă fabuloasă, o sumă care ar fi putut merge, desigur, la proiectele de care vorbim cu toţii, sumă pe care o plătim cu toţii pentru că am avut un sistem deficitar, pentru că am avut persoane în acest sistem fără pregătirea necesară şi fără determinarea necesară de a face lucrurile să fie aşa cum trebuie”, a declarat Eugen Teodorovici, citat de corespondentul Mediafax. Suma, spune ministrul, reprezintă 5% din alocarea financiară actuală, fiind “o sumă imensă”, preluată de către bugetul de stat. “Nu puteam lăsa primarii să plătească pentru chestiuni făcute sau datorate sistemului de stat. Faptul că acei primari au dat drumul la o licitaţie pentru care au avut aprobare de la Agenţia Naţională de Achiziţii sau de la o structură de management a statului, nu puteam să îi imputăm acestei primării un astfel de cost”, a declarat Eugen Teodorovici. Integral la Curs de Guvernare
Contradicții în scandalul cărnii alterate. Selgros: Autoritățile știau de carnea stricată. Apare o problema nouă, extrem de delicată, în cazul cărnii de pui contaminate. Reprezentanţii Selgros spun că au anunţat inspectorii sanitari, în septembrie, când au primit marfa stricată. Inspectorii pentru siguranţa alimentelor au pornit în control abia ieri, când au decis sechestrarea în depozitele reţelei de magazine a zeci de tone de carne. Pe de alta parte, şi reprezentanţii hypermarketului se contrazic într-o chestiune importantă. Susţin că au distrus puii infestaţi, dar procurorii îi contrazic. I-ar fi trimis-o doar înapoi la fermă, unde au fost reambalaţi şi livraţi altor firme, mai mici. Reprezentanţii lanţului de magazine Selgros, primul loc în care a ajuns carnea infestată, spun că au anunţat autorităţile încă din luna septembrie despre puii cu probleme. Îi obligă legea, dar şi standardele de calitate. „Inspectorul nostru de calitate a considerat că nu sunt propice punerii în consum drept pentru care au fost retrase şi nu au fost în zona de comercializare”, a precizat Alexandru Vlad, directorul executiv al Selgros. Şeful Autorităţii pentru Siguranţa Alimentelor spune însă că nu a primit nicio notificare de la conducerea lanţului de magazine. Iar contradicţiile continuă. Potrivit procurorilor, Selgros ar fi trimis carnea neconformă la abatorul din Călărași când a văzut urmele de șoareci, iar acolo ar fi fost reambalată și distribuită magazinelor mici din țară. Cei de la Selgros neagă însă că ar fi returnat loturile de carne producătorului. „Acel lot neconform a fost distrus la Protan”, mai susține Alexandru Vlad. Integral la DiGi24
Cele şapte minuni ale infrastructurii din România. Stâlpi de electricitate „uitaţi” în mijlocul drumurilor, un drum naţional cu gropi vopsite din „exces de zel”, o stradă de doar 750 de metri transformată în drum naţional, o centură inaugurată şi închisă la scurt timp, trotuare late de 80 de centimetri ce trec prin mijlocul câmpului reprezintă doar câteva dintre minunile infrastructurii din România. Imaginile cu stâlpul din mijlocul centurii Craiova, despre care ministrul proiectelor de infrastructură, Dan Şova, susţine că “nu avem un stâlp în mijloc, avem un şantier cu un stâlp”, readuc în prim plan câteva dintre realizările Companiei Naţionale de Autostrăzi şi Drumuri Naţionale din România, dar nu numai. Vă prezentăm cele “şapte minuni” ale infrastructurii din România. 1. Stâlpul de pe centura Iaşiului. Cazul stâlpului din mijlocul centurii Craiovei, aflată încă în stadiu de şantier, nu este singular. În 2009, televiziunile au difuzat imagini cu un stâlp de electricitate situat aproape de mijlocul centurii Iaşului, în zona comunei Uricani. Drumarii au avut grijă să semnalizeze vizibil stâlpul de electricitate care era perfect funcţional şi se pare că a rămas acolo după ce drumul a fost lărgit. 2. „Stâlpul lui Oprescu”. La sfârşitul anului 2011 au fost postate pe internet înregistrări video în care se vedea cum într-o intersecţie din Capitală şoferii încercau din greu să evite un stâlp apărut „peste noapte” în mijlocul traficului. 3. Gropile vopsite. În primăvara acestui an gândul a scris că pe DN26 Galaţi-Murgeni şoferii s-au trezit că gropile apărute după topirea zăpezilor chiar pe mijlocul drumului au fost vopsite cu grijă de drumari. Contactat la acea vreme de gândul, directorul Direcţiei Regionale Drumuri şi Poduri (DRDP) Iaşi, Ovidiu Laicu, dădea vina pe firma care execută marcajele rutiere pe care o acuza de “exces de zel”. În plus, el a precizat că cinci dintre şefii de la secţia de drumuri SDN Galaţi urmau să fie sancţionaţi. Integral in Gandul
Ministrul justitiei, Robert Cazanciuc, pune in aplicare ideile Monei Pivniceru inspirate dintr-o lege promovata de fostul ministru Catalin Predoiu, care acorda Ministerului Justitiei dreptul de a porni actiuni disciplinare impotriva judecatorilor si procurorilor. Ministrul Justitiei, Robert Cazanciuc, a infiintat recent, prin ordin, “Comisia pentru analizarea sesizărilor formulate în materia răspunderii disciplinare a judecătorilor şi procurorilor”. Ministrul Cazanciuc aplica astfel prevederile unui legi controversate promovate de fostul ministru al justitiei, Catalin Predoiu si preia un proiect initiat de Mona Pivniceru cat era la minister. Proiectul infiintarii comisiei fusese pus in dezbatere publica inca din februarie 2013. Problema este ca magistratii si la CSM au criticat vehement inca de la aparitia ei acum doi ani ideea ca ministrul sa poata fi titular al actiunii disciplinare, insa ministerul justitiei se apara cu argumentul ca este doar un intermediar intre cetateni si CSM. Cotidianul Romania Libera a semnalat azi faptul ca ministrul justiei “incepe vanatoarea de magistrati prin anchete disciplinare”. Legea promovata de ministru Predoiu, si care acorda prerogative ministrului Justitiei, presedintelui ICCJ si procurorului general sa sesizeze Inspectia Judiciara si sa porneasca actiuni disciplinare, fusese respinsa in decembrie 2011 in Camera Deputatilor. La vremea respectiva, asociatiile de magistrati au anuntat in unanimitate ca nu sustin proiectul de lege si ca “se impun proteste radicale”. Si CSM a avizat atunci conditionat proiectul ministrului Predoiu, aratand ca “este de neconceput ca reprezentantii altei puteri in stat sau ai politicului sa aiba posibilitatea de a se indrepta impotriva magistratilor si de a incerca sa-i influenteze potrivit scopurilor dorite prin folosirea subiectiva a actiunii disiciplinare”. Integral aduce Hotnews
Senatul a fost reclamat la CCR pentru refuzul de a aplica o decizie judecătorească. Consiliul Superior al Magistraturii, la solicitarea Agenţiei Naţionale de Integritate, a sesizat Curtea Constituţională a României cu privire la refuzul Senatului de a pune în aplicare sancţiunea disciplinară de revocare din funcţie a senatorului Daniel Akos Mora, declarat incompatibil de Înalta Curte de Casaţie şi Justiţie, prin hotărâre definitivă şi irevocabilă. Este un conflict juridic de natură constituţională între autorităţile statului, respectiv între Agenţia Naţională de Integritate, care l-a găsit incompatibil pe senatorul Daniel Mora, şi Senat, care refuză să pună în aplicare decizia de incompatibilitate confirmată prin sentinţă definitivă de instanţa supremă. ANI a solicitat în mod repetat Senatului României să pună în aplicare revocarea din funcţie a senatorului Mora pentru a se respecta, astfel, decizia definitivă de incompatibilitate a Înaltei Curţi, pronunţată pe data de 24 septembrie 2013. Însă Comisia juridică, de numiri, disciplină, imunităţi şi validări din cadrul Senatului României a refuzat să aplice decizia Justiţiei. „Comisia juridică, în unanimitate, a constatat că solicitarea Agenţiei Naţionale de Integritate nu se referă la mandatul de senator al domnului Daniel Mora şi, în consecinţă, nu este de competenţa Senatului să se pronunţe. (…) Această chestiune nu e o problemă ce ţine de competenţa Senatului”, a declarat preşedintele comisiei, senatorul Teodor Chiuariu. Cum ANI nu poate sesiza direct CCR ( nu permite legea) de faptul că Senatul refuză să pună în aplicare o decizie definitivă a Justiţiei, Agenţia s-a adresat Consiliului Superior al Magistraturii, instituţie îndrituită să administreze Justiţia, să vegheze la independenţa ei şi la aplicarea deciziilor definitive ale instanţelor. CSM, potrivit legii, poate sesiza CCR. Integral aduce Romania Libera
Scandalul cutiilor de valori: cum monitorizează băncile accesul în camerele de tezaur. Dispariţia unor sume de bani şi a unor bijuterii din cutiile de valori ale unei sucursale BCR din Piteşti, reclamată de 11 clienţi ai băncii, pune în discuţie gradul de securitate al serviciilor de custodie oferite de bănci, principalele semne de întrebare ridicate f iind legate de modul de acces şi de modalităţile prin care băncile monitorizează accesul la cutiile de valori. Oficialii BCR au afirmat că accesul are loc pe baza a două chei unice, una aflată în posesia băncii şi cealaltă în posesia clientului. Nu există nicăieri în bancă o dublură a cheii aflată în posesia clientului. Oficialii băncii nu au precizat însă dacă încuietoarea casetei este schimbată în momentul în care aceasta este închiriată unui alt client şi nici dacă există posibilitatea ca respectivele chei să fie duplicate. Procedura de acces la casetele de valori este standard pentru toate băncile, clienţii BRD şi cei ai Bancpost având acces la acestea tot pe baza acţionării a două chei unice, potrivit informaţiilor transmise de cele două bănci la solicitarea ZF. Ce se întâmplă însă dacă un client pierde cheia? „La pierderea acestei chei de către client, banca, în urma declaraţiei clientului, schimbă butucul de la casetă prin intermediul unor firme specializate şi acreditate, iar clientul primeşte o nouă cheie“, su declarat reprezentanţii Bancpost. Totodată, ca măsură de securitate, reprezentanţii BRD spun că accesarea de către client a cutiei de valori este consemnată şi păstrată într-un registru special de acces. Nu este însă clar dacă toate băncile au registre de acces sau sisteme video prin care să monitorizeze intrările şi ieşirile din camera de tezaur. Integral in Ziarul Financiar.
Antonescu: Romania este o tara debila. Presedintele PNL, Crin Antonescu, este de parere ca Romania este “o tara debila”, in plan intern, liderul liberal denuntand inca o data coabitarea dintre presedintele Traian Basescu si prim- ministrul Victor Ponta. “Coabitarea inseamna, de fapt, mijloace prin care presedintele Basescu loveste cat poate acest guvern si aceasta majoritate parlamentara. Situatia se degradeaza pentru ca Guvernul este slabit, prin loviturile lui Basescu prin institutii pe care si le-a pastrat printr-un pact nefast, nedrept si in afara Constitutiei. Tara este destramata, decapitata la varful ei. Avem o paralizie in unele privinte chiar a Guvernului, a majoritatii parlamentare, avem o Curte Constitutionala care ignora orice, inclusiv Constitutia in continuare, avem o tara debila, in plan intern, care cu greu reuseste sa mearga inainte in revigorarea Romaniei, in repunerea in functiune a institutiilor, ce sa mai vorbim in plan international? Acestea sunt efectele pactului de coabitare, cadem si in caraghioslac, in momentul in care la vedere injuraturile continua”, a afirmat Crin Antonescu, joi seara, la Realitatea Tv. Aluzii la liderii PSD: “Unii incearca sa arate pisicuta, o mai scot, o mai baga la loc”. Comentand declaratiile senatorilor PSD Mircea Geoana si Ilie Sarbu, referitoare la candidatul USL la prezidentiale, presedintele PNL a afirmat ca “problema foarte multor cetateni romani nu este sa ghiceasca dupa aluziile domnului Sarbu sau analizele domnului Geoana”. Integral aduce Ziare.com
49 Raspunsuri la Revista Presei –1 noiembrie / Despre minunile lui Ponta şi inteligenţa lui Antonescu!
intamplator01/11/2013 at 08:04
“Nu puteam lăsa primarii să plătească pentru chestiuni făcute sau datorate sistemului de stat. Faptul că acei primari au dat drumul la o licitaţie pentru care au avut aprobare de la Agenţia Naţională de Achiziţii sau de la o structură de management a statului, nu puteam să îi imputăm acestei primării un astfel de cost”( teodorovici-fantele fondurilor europene)
cea mai buna dovada ca gashtile politice se inteleg perfect cand e vorba de furat!furtul din bani publici e transpartinic
theophyle01/11/2013 at 08:06
buna dimineata @intamplator 🙂
intamplator01/11/2013 at 08:11
” romania este o tara debila” zice dl cacarau;
debil este dumnealui,nu tara/sa ia 70%majoritate si sa acuzi ca nu poti guverna,ca guvernul este slab, este debilitate,debilitate mintala!
theophyle01/11/2013 at 08:29
nu, Antonescu este idiot! Debili suntem noi ca-l acceptam.
geo01/11/2013 at 11:52
Eh, daca cine ar fi trebuit l-ar fi ascultat pe sov (Intariti-va statul!) poate ca astfel de specimene care ne distrug viata nu ar fi reusit sa ajunga unde sint acum…
Sare'n Ochi01/11/2013 at 08:20
de la ziua si minciuna, iresponsabilul acesta de Ponta a ajuns la ora si minciuna. foarte periculos individ, complet amoral, capabil de o mica dictatura.
theophyle01/11/2013 at 08:28
exact asta este caracterizarea – Amoral!
Observator01/11/2013 at 09:12
Subscriu și eu: Ponta e definiția vie a individului amoral! Tocmai de asta am prezis că va sfârși chiar de glonțul, ștreangul, s.c.l. alor lui. Devine prea periculos chiar și pentru ei!
mar01/11/2013 at 08:27
Buna diminreata,
da, Romania este o tara debila punct. Actuala clasa politica deovedeste cu varf si indesat acest lucru. Gura pacatosului adevar graeste 🙁 Cand un popor este condus de o gasca transpartinica si habarnista, inseamna ca nu debila, este bolnava irecuperabil. De 24 de ani boala s-a agravat si sunt rezervata in privinta videcarii.
theophyle01/11/2013 at 08:31
in totalitate de acord! In 24 de ani a cangrenat. Astazi e nevoie de bisturiu.
intamplator01/11/2013 at 08:39
@sare’n…
” capabil de o mica dictatura”
eu cred ca gresiti;
dictatura e dictatura,nici mica nici mare,doar dictatura
si da,ponta are ” apucaturi de dictator”/nu face guvernul,face EL,salrii,pensii si alte plati de la buget nu insemna o redistribuire a banilor nostri,inseamna -dupa ponta- ca el da!
EuCuMine01/11/2013 at 08:49
Nu cumva incercarea Min. Jus. de a porni actiuni disciplinare impotriva magistratilor e o incalcare a principiului separarii puterilor? Ca eu asa vad lucrurile.
Chestia asta ar trebui prompt declarata neconstitutionala si trimisa la tomberon.
Addendum la stiri:
“Nu e inteligenta, e pacaleala” de Moise Guran:
http://www.biziday.ro/2013/10/31/nu-e-inteligenta-e-pacaleala/
Tzepelica01/11/2013 at 08:59
Cand baga mana pana la cot in buzunarul cetateanului ?
Doar hotie, nici macar camuflata.
theophyle01/11/2013 at 09:00
parerea mea ca este neconstitutionala. Interesant cum Ponta reuseste sa-i coalizeze pe toti cei care nu sunt in solda sa, impotriva lui!
Tzepelica01/11/2013 at 08:56
Romania e o tara care a incaput pe mana fostilor secu/activisti PCR, la care s-au raliat rapid derbedei/nonvalori tupeiste de felul lui Antonescu si Ponta.
Cand PM ajunge un mitoman cu liceul terminat prin garile Parisului iar ministru de finante un fost militian, falimentul nu e departe.
Echipa “bunicutei” a rasturnat scara valorilor, inlocuind competenta cu obraznicia/slugarnicia.
Or sa piara pre limba lor (habarnismul).
theophyle01/11/2013 at 09:01
cum am mai zis – cangrena, numai cu bisturiul!
Tzepelica01/11/2013 at 09:08
Raman la parerea ca un varf al scalpelului il constituie miscarile de strada amorsate de RMGC si gazele de sist.
Care au amploare la nivel national si puterea sa mobilizeze tineretul (amortit pana acum).
In loc sa le blamam sau sa le gasim nod in papura, cred ca e oportun sa le sustinem.
Nu vad, deocamdata, alta motivare in stare sa scoata in strada atat popor.
Observator01/11/2013 at 09:03
Crizel Antonescu: “Sigur, la CSM e o situaţie pe care o ştim, îmi pare foarte rău, dar din anumite declaraţii, din anumite atitudini, avem de a face nu cu ceva comparabil cu un partid politic – ceea ce deja ar fi grav – ci cu o sectă”
De toate fuseseră membrii CSM, numai SECTĂ nu! Și mai zicețj că vă plictisiți în România… :))
theophyle01/11/2013 at 09:07
asta se batea cu caramida in piept acum cateva zile anuntand ca el este garantul justitiei
theophyle01/11/2013 at 09:05
pentru interesati – Ştiri Externe: 1 noiembrie 2013 / Charles, dragostea unui Domn nepământean< /strong><
Tzepelica01/11/2013 at 09:15
Charles are dreptate.
Am vazut case vechi din lemn, maramuresene, cumparate pe nimic de intreprinzatori italieni.
Care taie in felii subtiri grinzile groase de lemn uscat 100-200 de ani, pe care le vand pt. confectionarea unui parchet splendid.
Istoria Maramuresului, feliata si vanduta la bucata… 🙁
intamplator01/11/2013 at 09:18
observ o mare contradictie in titlu:
nu se poate asocia cuvantul inteligenta cu antonescu/trebuie ghilimele!
theophyle01/11/2013 at 09:21
geo01/11/2013 at 09:59
Cred ca dupa atitea stiri negative merita sa ne mai descretim, un pic, fruntile:
http://www.youtube.com/watch?v=Kq2ehPXlRtk o piesa de exceptie intr-o interpretare de zile mari.
geo01/11/2013 at 10:15
Reporter: Dacă îmi permiteți domnule Prim-ministru ….
Victor Ponta: Ia ziceți dumneavoastră despre Președintele Băsescu, că știu sigur că vreți. Mă întrebați ceva despre Președintele Băsescu? Pun pariu că mă întrebați de domnul Băsescu, eu ce să mai zic de domnul Băsescu.
Reporter: Pierdeți pariul. Aș fi vrut să vă întreb ….
Victor Ponta: Doamne, ce m-aș bucura să pierd pariu ăsta! Să nu mă întrebi de domnul Băsescu, ia, zi!
Reporter: Procedurilor de insolvență aflate în derulare ce lege li se aplică, începând de astăzi?
http://calinhera.blogspot.ro/2013/10/ponta-obsedat-de-basescu.html
geo01/11/2013 at 10:23
O ştire mică-mică apărută într-un colţ de pagină economică la sfârşitul lunii aprilie ne anunţa că Exxon şi Petrom studiază posibilitatea de a nu aduce la ţărmul românesc hidrocarburile pe care le vor extrage din perimetrele concesionate pe platforma continentală a Mării Negre. În felul acesta, conform Legii Petrolului, statul român ar rămâne doar cu redevenţele (care se pot încadra în marja 3,5-13%) şi taxele de producţie. De aici, de la informaţia înghesuită în aceste 3-4 rânduri pitite într-un colţ de coloană tipărită (informaţie trecută sub tăcere complet de televiziuni şi de politicieni) trebuie să înceapă discuţia despre beneficiile României în exploatarea resurselor naturale ale ţării.
http://adevarul.ro/news/societate/mitul-independentei-energetice-romaniei-scopul-aliantei-politicieni-petrolisti-populatiei-1_5272490fc7b855ff569f6709/index.html
Tzepelica01/11/2013 at 10:42
Eu am tot repetat chestia asta aici.
Gazele, din momentul in care au fost extrase din subsol, nu mai sunt ale Romaniei.
Sunt ale companiilor care le-au extras si care le vor vinde, cat mai profitabil, pe piata.
Noi incasam doar redeventa (max. 6 %, cel mai probabil).
Cred ca nu e cazul sa ne intrebam ce obtin politicienii (toti, fara exceptie) care sustin gogoasa cu “independenta energetica”.
Pt. ca cei mai multi dintre noi stim…
intamplator01/11/2013 at 10:47
din pacate ” cei mai multi” sunt ” omul nou al epocii de aur” si nu stiu!
uitati-va cu atentie in jurul dvs-nu neaparat la teveuri- si imi veti da dreptate;
ce e si mai tragic este ca nu numai cei de ” varsta noastra”(imi permit sa spun asta,banuind ca suntem cam de aceasi varsta)sunt multi,mult prea multi tineri cu gandire de ” om nou”
Tzepelica01/11/2013 at 11:02
Lipsa de educatie/instructie.
Majoritar, oamenii nu sunt obisnuiti sa gandeasca cu capul lor, sa se informeze si sa rationeze.
Inghit pe nemestecate ce li se serveste la tv.
Este si vina scolii care doar le toarna le gat informatii/date/cifre, fara sa stimuleze exercitiul gandirii.
De asta sunt si usor de manipulat.
radu201/11/2013 at 12:11
buna ziua. asta este chestia pentru care basescu merita un mare cartonas rosu. prosteala pe fata fara nici o jena 🙁
zigzag01/11/2013 at 10:48
buna dimineata ! are dreptate kakarau. intr-o tara cu institutii sanatoase si cu politicieni responsabili , pucistii alde kakarau erau de mult la puscarie cu cate 25 ani de executat.
geo01/11/2013 at 10:52
Stire de la noi:
Este de șase ori mai mare decât câmpurile petroliere din Bakken, Dakota de Nord, de 17 ori mai mari ca zăcămintele de gaze de șist din Marcellus , statul New York și de 80 de ori mai mare decât zăcămintele Eagle Ford din Texas.
Potrivit informațiilor publicate, rezervele de petrol de lângă un oraș mic australian sunt mai importante decât cele din Iran, Irak, Canada sau Venezuela.
Conform estimărilor actuale, cei 233 de miliarde de barili sunt cu doar 30 de miliarde de barili mai puțin decât rezervele estimate că ar exista în întreaga Arabie Saudită. Unii experți internaționali în energie estimează chiar că rezervele sunt mult mai mari.
Cedric01/11/2013 at 12:28
paranoia la paroxism!!
http://www.mediafax.ro/politic/cum-decurg-negocierile-guvern-fmi-in-premiera-cu-bruiaj-sts-telefoane-retinute-si-liste-nominale-11602294
Ce au oare de ascuns?
Cedric01/11/2013 at 12:33
Alt exemplu ca i-a lovit nebunia:
http://www.mediafax.ro/politic/ponta-dupa-ce-i-au-cazut-microfoanele-cand-vorbea-asta-e-tara-lui-basescu-microfoane-peste-tot-11602918
Cum dracu se poate scapa de astia? Cu catuse sau in camasa de forta?
theophyle01/11/2013 at 12:35
Buna ziua Cedric
astia au inebunit complet. Din nefericire vor sa ne inebuneasca si pe noi 🙁
tiberiu200901/11/2013 at 16:21
E obsedat de Basescu. Cred ca si noaptea are cosmaruri cu Basescu.
mircea01/11/2013 at 12:39
urecheala pe care le-o trage fmi-ul
si probabil niste banuti de care s-au lins pe bot 😆
mircea01/11/2013 at 12:40
Cedric01/11/2013 at 12:45
Eu cred ca au inebunit din disperare. Nimic nu le iese. Il aud acum pe Ponta la o conferinta de presa la Sibiu unde s-a dus sa minta pensionarii, Iar zice ca le va mari pensiile chiar daca se opune CCR!
E foarte nervos si ii repede pe ziaristi.
mircea01/11/2013 at 13:08
am citit explicatiile pe care le-ai scris si sunt in mare parte de acord cu tine.Spun in mare parte 🙂 adica vreo 94 %. ptr. ca ,imo,cred ca scapa o nuanta speculata abil de cei ce nu vor gaze de sist(pericolul pe care il vad eu se refera la mediu-panza freatica si alte urmari asupra scoartei terestre,cutremure,alunecari etc,si astea sunt pericole f.importante)
Independenta energetica asa cum este explicata de multi dintre cei ce nu vor gaze de sist(nu ma refer la tine) ascunde o mica manipulare.Sugereaza implicit ca gazele ar fi gratis(sau ff ieftine) ptr ca apartin subsolului nostru.Ori chiar daca am avea noi tehnologia tot nu ar fi ieftin.Si in ipoteza asta,prosti am fi daca n-am incerca,noi ca stat care exploatam resursa noastra sa nu vindem gazul la pretul pietei.
Din momentul in care gazul ajunge in tankul chevron,deci scos la suprafata, teoretic ei sunt cei care decid cu-i il vinde si pe cat(cert ca pretul se face de piata)
Dar nimic nu ne opreste ca sa ne asiguram un grad/clauza de preemptiune prin contractul de exploatare dat companiei respective cu o dispensa de valoare sensibil egala cu redeventa sau chiar mai mare.Asa cred ca ar trebui procedat,o redeventa cat mai mare ne-ar putea asigura si bani la tescherea dar si o plaja consistenta de negociere a pretului cu care ne cumparam inapoi propriul gaz.Cu cat redeventa este mai mare (in baza unei negocieri responsabile) cu atat atuurile pot creste in importanta.
Bineinteles ca faptul asta se poate contitui intr-un al atu important prin care am putea negocia mai putin stresati,importul gazelor din alte parti.
Problema cea mai spinoasa cred ca e asta,lipsa unei analiza f.serioase cost/eficienta/riscuri pe o strategie clara intinsa pe muuulti ani.Ce putem pierde ca sa avem altceva.
Cedric01/11/2013 at 13:36
Daca n-ati vazut filmuletul cu sosirea lui Ponta la Adunarea pensionarilor PSD , de la Sibiu, il aveti mai jos.
Ipochimenul a fost fluierat copios de un grup de protestatari anti Rosia Montana.
E interesant ( si infiorator de vazut pt. cei care stiu cum era pe vremea lui Ceausescu) cum un malac (imbracat in costum gri) din trupa care il insotea pe Ponta, incepe sa urle “Ponta! Ponta!” pt a acoperi huiduielile. Din nefericire pt. Ponta, individul a reactionat cu intarziere astfel inca tprotestele au putut fi auzite f. bine
mircea01/11/2013 at 14:02
😆 pe ala in costum gri il trece ponta la vocalize pana scoate 120 decibeli pe gat 😆
danutz6801/11/2013 at 14:52
Intoxicare sau ce este cu informatia asta? http://www.ziardecluj.ro/ioan-rus-noul-sef-al-sri-semnul-intrebarii-sau-semnul-exclamarii/
theophyle01/11/2013 at 14:58
cand o sa fie pontacul Presedinte o sa puna el. Deocamdata Basescu e presedintee, nu?
Cedric01/11/2013 at 15:37
Perchezitii DNA la Ministerul Agriculturii!
Procurorii astia n-au alta treaba decat sa-l streseze pe Constantin?
theophyle01/11/2013 at 15:42
si inca inaintea weekendului 😆 “Sarmanul” pui de varan!
Cedric01/11/2013 at 15:39
Verificari si la ADS si la Agrostar. Le strica aranjamentele!
Cedric01/11/2013 at 15:43
http://www.gandul.info/stiri/procurorii-dna-au-facut-perchezitii-la-ministerul-agriculturii-ads-si-agrostar-11604840
theophyle01/11/2013 at 16:23
postare noua – Ramayana mioritică
« Civilizaţii: India / Hinduism (1)
Ştiri Externe: 1 noiembrie 2013 / Charles, dragostea unui Domn nepământean »

References: CSM 
 ICCJ 
 CSM 
 CCR 
 CCR 
 CSM